Announcing this at a press conference here today, Union Minister of State (Independent Charge) for Development of North Eastern Region (DoNER), Minister of State (Independent Charge) for Youth Affairs and Sports, MoS PMO, Personnel, Public Grievances, Pensions, Atomic Energy and Space, Dr Jitendra Singh said that the Department of Youth Affairs and all the affiliated youth wings have perhaps, for the first time, undertaken such a grand initiative to engage largest possible sections of population across the length and breadth of India, on a single day for a single theme.
نئی دہلی۔20جون۔آئندہ 21 جون ، یعنی یوگا کے عالمی دن کے موقع پر نہرو یووا کیندر سنگھٹن (این وائی کے ایس) تقریباً ایک درجن نہایت اہم سماجی تنظیموں کے تعان اور اشتراک سے ملک بھر کے مختلف مراکز پر 1,00,260 یوگا پروگراموں کا انعقاد کرے گا۔ ان پروگراموں میں سے علاقائی سطح پر دس بڑی تقریبات کا انعقاد وارانسی، امپھال، جموں، وڈودرا، لکھنؤ، بنگلورو، وجے واڑہ، بھوبنیشور، شملہ اور ہوشیا پور جیسے بڑے شہروں میں کیا جائیگا۔ تاہم اصل پروگرام کا انعقاد چنڈی گڑھ میں کیا جائے گا جہاں وزیراعظم نریندر مودی بذات خود شرکت کریں گے۔ کل یہاں ایک پریس کانفرنس میں اس امر کا اعلان کرتے ہوئے شمال مشرقی ریاستوں کی ترقی کے وزیر مملکت (آزادانہ چارج) ، نوجوانوں کے امور اور کھیل کود کے وزیر مملکت (آزادانہ چارج ) اور وزیراعظم کے دفتر، عملے، عوامی شکایات، پنشن، جوہری توانائی اور خلا ئی سائنس کے وزیر مملکت ڈاکٹر جتیندر سنگھ نے کہا کہ نوجوانوں کے امور کے محکمے اور اس سے وابستہ نوجوانوں سے متعلق تمام شعبوں نے شاید پہلی بار ہندوستان کے طول وعرض میں ایک واحد دن میں، ایک واحد خیال کیلئے، اتنی بڑی آبادی کو شامل کرنے کیلئے اس طرح کا اقدام کیا ہے۔ اس پر مزید روشنی ڈالتے ہوئے ڈاکٹر جتیندر سنگھ نے کہا کہ ملک بھر میں ایک لاکھ سے زیادہ یوگا پروگراموں کا انعقاد کیا جائیگا۔ ان میں سے تقریباً 250 یوگا پروگرام ضلع ہیڈ کوارٹرس میں منعقد کئے جائیں گے جبکہ ایک لاکھ یوگا پروگراموں کاانعقاد گاؤں کی سطح پر مقامی نوجوانوں کے کلب کے اشتراک سے کیا جائیگا۔ مزید برآں انہوں نے اطلاع دی کہ ان کی وزارت ملک بھر میں 391 یونیورسٹیوں، 16000 کالجوں اور 12000 اسکولوں میں یوگا کے دن کے موقع پر پروگرام کاانعقاد کریگی۔ علاقائی سطح پر بڑی تقریبات والے دس مقامات پر گزشتہ چار پانچ دنوں سے ہر ایک جگہ تقریباً 500 ٹرینرز کے ذریعہ باقاعدہ یوگا کی پریکٹس کا اہتمام کیا جارہا ہے۔ وزیراعظم نریندر مودی کے جذبہ رہنمائی کو ذہن میں رکھتے ہوئے محکمہ اس بات کویقینی بنانے کی کوشش کریگا کہ ان یوگا پروگراموں میں متعدد سماجی گروپوں بشمول این سی سی (نیشنل کیڈٹ کورپس) ، این ایس ایس (نیشنل سروس اسکیم) ، پاتانجلی، آرٹ آف لیونگ، بھارتیہ یوگا سنستھان، برہما کماری اور دیگر متعلقہ تمام تنظیموں کو اس میں شامل کرکے مجموعی شمولیت کی فضا پیدا کی جائے اور تمام لوگ اس میں شریک ہوں۔ ڈاکٹر جتیندر سنگھ نے مزید کہا کہ یوگا کا بین الاقوامی دن ہم سب کومحض اپنے جسم اوردماغ کی بھلائی کے بارے میں خود کو یاد نہیں دلاتا بلکہ یہ ایک جشن منانے کا بھی موقع ہے کہ دنیا نے اس آزمودہ ہندوستانی روایت کو تسلیم کیا اور یوگا کی عظمت کا اعتراف کیا۔ انہوں نے کہا کہ وزیراعظم نریندر مودی نے 26 مئی 2014 کو وزیراعظم کا عہدہ سنبھالا اور ٹھیک چار مہینے کے بعد 27 ستمبر 2014 کو اقوام متحدہ جنرل اسمبلی کے 69ویں اجلاس میں انہوں نے یوگا کا بین الاقوامی دن منانے کی تجویز رکھ دی اور تین مہینے سے بھی کم کی مدت میں 11ستمبر 2014 کو ایک تاریخی فیصلہ لیتے ہوئے اقوام متحدہ جنرل اسمبلی نے اتفاق رائے سے 21 جون کو یوگا کے عالمی دن کی تجویز کو پاس کردیا۔ اقوام متحدہ جنرل اسمبلی کے کُل 193 اراکین میں سے ریکارڈ 177 اراکین نے اس کی حمایت میں ووٹ ڈالے۔ ڈاکٹر جتیندر سنگھ نے وزیراعظم کا حوالہ دیتے ہوئے کہا ’’یوگامحض ایک طرح کی ورزش ہی نہیں بلکہ یہ خود کو دنیا اور فطرت کے ساتھ باہم جوڑ کر ایک قسم کی وحدانیت کو دریافت کرنے کا ذریعہ بھی ہے۔ انہوں نے مزید کہا کہ آنے والے دنوں میں نوجوانوں کے امور اور کھیل کود کی وزارت اس ملک کے نوجوانوں کو ہندوستان کے قومی دھارے میں شامل کرنے کیلئے متعدد اقدامات اور اہم فیصلے کرے گی۔ اس موقع پر ان کے ہمراہ نہرو یووا کیندر سنگٹھن (این وائی کے ایس) کے ڈائرکٹر جنرل میجر جنرل (ریٹائرڈ) دلاور سنگھ اور نیشنل سروس اسکیم (این ایس ایس) کے ڈائرکٹر ڈاکٹر گریش کمار ٹوٹیجا بھی موجود تھے۔ م ن ۔ م ع۔ع ن۔ U-2950 (Release ID :146321)